भीमा कोरेगाव हिंसाचार : संभाजी भिडे आणि मिलिंद एकबोटेंवर पुढे कारवाई होऊ शकते का?\nमिलिंद एकबोटे आणि संभाजी भिडे

शिव प्रतिष्ठानचे नेते संभाजी भिडे आणि समस्त हिंदू आघाडीचे मिलिंद एकबोटे यांच्या अटकेची मागणी भारिप बहुजन महासंघाचे नेते प्रकाश आंबेडकर यांनी मंगळवारी नागपुरात पत्रकारांशी बोलताना पुन्हा एकदा केली.

जर पोलिसांनी भिडे आणि एकबोटेंवर त्वरित कारवाई केली नाही तर राज्यभर पुन्हा एकदा आंदोलन करण्याचा इशाराही आंबेडकरांनी यावेळी सरकारला दिला. 

भीमा कोरेगावच्या युद्धाला 200 वर्षं पूर्ण झाल्याच्या निमित्ताने हजारो दलित पुण्याजवळच्या या गावात एकत्र आले होते. दर वर्षी होणाऱ्या विजय स्तंभाला अभिवादनाच्या सोहळ्याला यंदा मात्र हिंसक वळण लागलं होतं.

1 जानेवारी 2018 ला भीमा कोरेगावात हिंसाचार भडकला

भिडे आणि एकबोटेंवर ही दलित समाजाविरोधातली हिंसा भडकावण्याचा आरोप आहे. या हिंसाचारानंतर राज्यभरात त्याचे तीव्र पडसादही उमटले होते. 

भीमा कोरेगावात 1 जानेवारीला झालेल्या या मोठ्या सोहळ्यापूर्वी पुण्यात एल्गार परिषदही होती झाली. 31 डिसेंबर 2017ला शनिवार वाड्यावर दलित नेत्यांनी आणि संघटनांनी एल्गार परिषदेचं आयोजन केलं होतं. यात प्रकाश आंबेडकर, माजी न्यायमूर्ती बी. जी. कोळसे पाटील, गुजरातचे नवनिर्वाचित आमदार जिग्नेश मेवाणी, जवाहरलाल नेहरू विद्यापीठाचा विद्यार्थी नेता उमर खालिद यांनी भाग घेतला होता. 

याच कार्यक्रमात भडकाऊ भाषणं केल्याच्या आरोपावरून जिग्नेश मेवाणी, उमर खालिद आणि कबीर कला मंचच्या 6 जणांविरोधात गुन्हा दाखल करण्यात आला होता. इतकंच नाही तर भीमा कोरेगावच्या हिंसेनंतर 4 जानेवारीला मुंबईतल्या जिग्नेश मेवाणींच्या कार्यक्रमाला परवानगी नाकारण्यात आली होती. 

जिग्नेश मेवाणींनी आपल्यावरील सर्व आरोप फेटाळून लावले आहेत.

भिडे आणि एकबोटे आहेत कुठे?

भीमा कोरेगाव हिंसाचाराच्या आरोपींना पकडण्यात महाराष्ट्र सरकार जाणूनबुजून बोटचेपी भूमिका घेत असल्याचा आरोप प्रकाश आंबेडकरांनी केला आहे. 

"भिडे आणि एकबोटेंसारख्या हिंदूत्ववादी नेत्यांना अटक न करून राज्य सरकार हाफीज सईदसारख्या मनोवृत्तीच्या लोकांना चालना देत आहे. आम्ही सध्या शांत आहोत. मी सर्वांना शांतता राखण्याचा आवाहन करतोय. पण जर सरकारनं ठोस पावलं उचलली नाहीत तर त्याची किंमत त्यांना मोजावी लागेल," ते नागपूरमध्ये बोलत होते. 

बीबीसी मराठीशी बोलताना, आपण 22 जानेवारीला नवी दिल्लीत पत्रकार परिषद घेऊन आपली पुढची भूमिका स्पष्ट करू, असं प्रकाश आंबेडकर यांनी स्पष्ट...\n\ntl;dr:
पुण्याजवळ भीमा कोरेगावात 1 जानेवारीला झालेल्या हिंसाचाराला आता पंधरवडा उलटूनही तरी या घटनेमागील संशयित आरोपी अजूनही मोकाटच आहेत.